b"\n_START_ARTICLE_\nMatrimoni morgan\xc3\xa0tic\n_START_PARAGRAPH_\nEl matrimoni morgan\xc3\xa0tic \xc3\xa9s aquell realitzat entre dues persones de rang social desigual (noble i plebeu), impedint que el c\xc3\xb2njuge i qualsevol fill d'aquesta uni\xc3\xb3 hereti o obtingui els t\xc3\xadtols, privilegis i propietats del noble. Principalment es realitza entre un noble i una plebea, o a la inversa encara que aquests \xc3\xbaltims s\xc3\xb3n casos poc comuns, ja que generalment les dones no hereten o reben t\xc3\xadtols i privilegis. _NEWLINE_En aquesta forma de matrimoni cada c\xc3\xb2njuge (generalment) mant\xc3\xa9 el seu estat original, als fills nascuts d'aquest matrimoni se'ls coneix com a fills morgan\xc3\xa0tics i per a efectes legals s\xc3\xb3n considerats fills leg\xc3\xadtims. El cas m\xc3\xa9s conegut en la hist\xc3\xb2ria d'Espanya recent \xc3\xa9s el matrimoni morgan\xc3\xa0tic i secret de la regent, v\xc3\xaddua de Ferran VII, Maria Cristina de Borb\xc3\xb3-Dues Sic\xc3\xadlies amb el sergent Agust\xc3\xadn Fernando Mu\xc3\xb1oz y S\xc3\xa1nchez, Duc de Ri\xc3\xa1nsares, (Taranc\xc3\xb3n, 4 de maig de 1808 - Le Havre, 13 de setembre de 1873), militar espanyol, de la uni\xc3\xb3 del qual van tenir set fills. Altres casos coneguts en la hist\xc3\xb2ria han estat el de l'arxiduc Francesc Ferran d'\xc3\x80ustria i el del gran duc Mikhail Romanov."